દિલ્હીના પહાડગંજની જ બે મહિલાઓએ મંગળવારના રોજ દાવો કર્યો હતો કે ચેનલ પર આશુ બાબાને જોયા બાદ તેના ફોલોઅર થઇ ગયા હતા. તેમને જ્યારે તેની મુલાકાત કરવાની ઇચ્છા વ્યક્ત કરી તો પહેલી મીટિંગની ફી 25000 રૂપિયા જણાવી હતી. એક મહિલાએ કહ્યું કે અમે તેમની હૌજ ખાસમાં આવેલ આશ્રમમાં મુલાકાત કરવા માટે ગયા હતા. પરંતુ એ સમયે જ અમને ઝાટકો લાગ્યો, જ્યારે ખબર પડી કે તેમની વિરૂદ્ધ પોલીસે કેસ નોંધેલો છે.